PRITARTA

Telšių l-d „Saulutė“

tarybos 2019 m. gegužės 23d.

protokoliniu nutarimu

Nr. V6 - 281

**TELŠIŲ LOPŠELIO-DARŽELIO „SAULUTĖ“ 2018 METŲ VEIKLOS ATASKAITA**

**Bendra informacija.**

**Mokiniai** (mokinių skaičius, fiksuojant kasmet rugsėjo 1 d. duomenimis,

skaičiaus pokytis perpastaruosius 3 m.):

|  |  |  |
| --- | --- | --- |
| Metai | Rugsėjo 1 d. | Mokinių skaičiaus pokytis |
| 2016 | 207 | Sąrašinis vaikų skaičius – 2 daugiau. Įsteigta dar viena lopšelio grupė. |
| 2017 | 225 | Sąrašinis vaikų skaičius – atitinka norminį vaikų skaičių. Įsteigta dar viena lopšelio grupė. |
| 2018 | 232 | Sąrašinis vaikų skaičius – 2 daugiau. |

**Darbuotojai:**

1.2.1. Bendras darbuotojų skaičius – 46

1.2.2. *Mokyklos vadovai, jų kvalifikacija:*

mokyklos direktorius – 1 etatas

direktoriaus pavaduotojas ugdymui – 1 etatas

1.2.3. *M*okytojų ir pagalbos mokiniui specialistų skaičius, fiksuojant spalio 1 d.

duomenimis:

|  |  |  |
| --- | --- | --- |
| **Pagrindinė darbovietė** | **Nepagrindinė darbovietė** | **Iš viso** |
| 24 |  | 24 |

1.2.4.Mokytojų ir pagalbos mokiniui specialistų kvalifikacija (skaičiuojant dirbančiuosius ir pagrindinėje, ir nepagrindinėje darbovietėse), kvalifikacinės kategorijos

|  |  |
| --- | --- |
| **Kvalifikaciniai reikalavimai, kvalifikacinės kategorijos** | **Skaičius** |
| Turi aukštąjį universitetinį, aukštąjį koleginį, aukštesnįjį išsilavinimą | 24 |
| Turi pedagogo kvalifikaciją | 24 |
| Turi dėstomo dalyko (ugdymo srities) kvalifikaciją | 24 |
| Ekspertai |  |
| Metodininkai | 4 |
| Vyresnieji mokytojai | 16 |
| Mokytojai | 4 |

1.2.5. Nepedagoginių darbuotojų skaičius (etatų skaičius) – **21 (20,75 et.)**

Mokyklos dalyvavimas programų, projektų konkursuose 2018 m. (parašyta

programų, gautas finansavimas (Eur) ar kitokia parama):

1.3.1.Telšių rajono savivaldybės finansuojamas sveikatingumo projektas „Saugi aplinka – sveiki vaikai, ramūs tėvai “– 1200 Eur ;

Klasės krepšelio (KK) lėšos ir jų panaudojimas:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Reikmės | Gauta sausio 1 d. | Patikslintas planas | Panaudota gruodžio 31 d. | | |
| Eur. | | Proc. |
| 1. | Iš viso KK lėšų | 184800,00 | 194100,00 | 194100,00 | | 100 |
| 1.1. | Vadovėliams ir kt. mokymo priemonėms | 4000,00 | 4318,86 | 4318,86 | | 100 |
| 1.2. | Mokytojų ir kt. ugdymo procese dalyvaujančių asmenų kvalifikacijai tobulinti | 1700,00 | 1391,20 | 1391,20 | | 100 |
| 1.3. | Mokinių pažintinei veiklai ir profesiniam orientavimui | 700,00 | 428,58 | 428,58 | | 100 |
| 1.4. | IKT diegti ir naudoti | 2000,00 | 1961,36 | 1961,36 | | 100 |
| 2. | Vienam mokiniui tenka KK lėšų | 817,70 | 858,85 |  |  | |

Savivaldybės biudžeto (SB) lėšos ir jų panaudojimas:

|  |  |  |  |  |  |
| --- | --- | --- | --- | --- | --- |
| Eil. Nr. | Reikmės | Gauta sausio 1 d. | Patikslintas planas | Panaudota gruodžio 31 d. | |
| Eur. | Proc. |
| 1. | Iš viso SB lėšų | 280200,00 | 280200,00 | 280200,00 | 100 |
| 1.1. | Iš jų darbo užmokesčiui | 170900,00 | 170900,00 | 170900,00 | 100 |

Gautas 2018 metais papildomas (ne iš savivaldybės biudžeto) finansavimas arba

kitokia parama iš kitų šaltinių:

|  |  |  |  |
| --- | --- | --- | --- |
| Eil. Nr. | Kiti šaltiniai | Finansinės arba kitokios paramos išraiška | Kam ir kaip finansinė arba kitokia parama buvo panaudota |
| 1. | 16 str. – 2 proc. gyventojų pajamų mokesčio paramos lėšos | 2137,00 | Kitas ilg. mat. turtas (žaidimų aikštelė)-1700,00 eur; transporto nuoma - 170,00 eur; aikštelės mont. darbai, laikraščio prenumerata – 267,00 eur. |
| 2. | 142 str. – mokinių nemokamas maitinimas | 338,10 | Priešmokyklinių grupių nemokamam vaikų maitinimui |
| 3. | 147 str. – pagal LR Vyriausybės nutarimus | 0,00 |  |
| 4. | 34 str. – įstaigos pajamos už išlaikymą švietimo įstaigoje | 77017,71 | mitybai – 63420,00 eur;mat.turto paprastojo remonto išl. 79,28 eur; informacinių techn. prekių ir pasl. įsigij. išl – 819,26 eur; ūkinio invent. įsigij. išlaidos – 5100,00 eur; kitų prekių ir pasl. įsigij. išl. – 7599,17 eur |

Direktoriaus nuožiūra pateikiama informacija

Įgyvendinant lopšelio-darželio ugdymo tikslus vykdoma Telšių lopšelio-darželio „Saulutė“ ikimokyklinio ugdymo programa „Saulutės delnuos“, sveikatos stiprinimo programa „Mažais žingsneliais sveikatos link“. Siekėme sudaryti sąlygas kokybiškam vaikų ugdymui(si), puoselėti lietuvių liaudies tradicijas ir meilę gimtinei, formuoti sveikos ir saugios gyvensenos įgūdžius, užtikrinti socialinę, emocinę, intelektinę ir fizinę brandą, sudaryti sąlygas tiek vaiko, tiek pedagogo individualybei atsiskleisti, užtikrinti pedagogų nuolatinį tobulinimąsi, ugdymo įstaigos metodinės ir materialios bazės plėtrą.

Atsižvelgiant į Lietuvos Higienos normų HN 75:2016 reikalavimus ir įvertinus esamą situaciją, demontuoti morališkai pasenę, keliantys pavojų vaikų saugumui ir sveikatai, lauko įrenginiai. Pastatyti 6 nauji lauko įrenginiai , skatinantys vaikų fizinį aktyvumą bei savaiminę veiklą.

Įgyvendintas 1 finansuojamas sveikatingumo projektas. Grupėse įgyvendinti 5 nefinansuojami projektai. Vyresniosios grupės dalyvavo tarptautinėje programoje „Zipio draugai“.

Ikimokyklinio ugdymo grupių vaikų komanda dalyvavo Lietuvos ikimokyklinio ugdymo įstaigų projekte „Lietuvos mažųjų žaidynės 2018“. Telšių lopšelio-darželio „Saulutė“ komanda tapo nugalėtoja ir dalyvavo finaliniame renginyje Palangoje.

Priešmokyklinio ugdymo pedagogės organizavo rajoninį renginį „Ganiavos pabaiga“ Žemaitijos kaimo muziejuje. Jame dalyvavo ikimokyklinio ir priešmokyklinio ugdymo pedagogės iš Skuodo, Mažeikių raj.

Logopedas dalyvavo respublikinėje ikimokyklinio ugdymo įstaigų pedagogų, švietimo pagalbos specialistų idėjų mugėje „Žaidžiu ir mokausi“, prevenciniame projekte „Žaidimai moko“.

Lopšelio-darželio taryba sprendė visus klausimus, susijusius su ugdymo įstaigos veikla. Taryba derino lopšelio-darželio metinį veiklos planą, 2019-2021m. strateginį planą, 2018 metų biudžetą, 2 proc. pajamų mokesčio paramos lėšų panaudojimą, lopšelio-darželio darbą vasaros laikotarpiu ir kt.

Įvyko visi planuoti mokytojų tarybos posėdžiai, kurių metu buvo sprendžiami aktualūs klausimai: aptarti veiklos planai, jų įgyvendinimas, išanalizuotas vaikų sergamumas, įvertinti vaikų pasiekimai, patvirtinta logopedo darbo ataskaita už 2017-2018 m. m. ir kt.

**Veiklos tikslų ir uždavinių įgyvendinimas**

**I tikslas. Plėsti bendravimą ir bendradarbiavimą tarp bendruomenės narių ir l-d partnerių.**

1 uždavinys. Bendradarbiauti su šeima ir socialiniais partneriais, puoselėjant lietuvių liaudies tradicijas ir meilę gimtajam kraštui.

Pasiekti rezultatai:

Metodiniame užsiėmime auklėtojoms skaitytas pranešimas „Tautinės kultūros ir meilės puoselėjimas šeimoje ir darželyje“. Pedagogai dalinosi gerąja patirtimi, kaip ugdo meilę Tėvynei, bendradarbiaujant su šeima ir socialiniais partneriais. Vykdyta ugdomųjų veiklų priežiūra, įgyvendinant ketvirčio tikslus ir uždavinius. Mokytojų tarybos posėdyje atlikta bendradarbiavimo su šeima ir socialiniais partneriais, puoselėjant lietuvių liaudies tradicijas ir meilę gimtajam kraštui, problemų analizė.

Kadangi 2018m. - Lietuvos šimtmečio metai, todėl aktyviai dalyvavome tiek respublikos, tiek rajono renginiuose minint šį įvykį. Lopšelio-darželio bendruomenė dalyvavo visuotinėje pilietinėje akcijoje „Atmintis gyva, nes liudija“, skirtoje Sausio 13 ąjai Laisvės gynėjų dienai paminėti; Šiaulių rajono savivaldybės kultūros centro ir Šiaulių lopšelio-darželio „Kregždutė“ organizuotoje parodoje – konkurse „Atvirukas Lietuvai“, skirtoje Lietuvos šimtmečiui paminėti; foto nuotraukų parodoje – „Lietuvos plazdėjime, Lietuvą matau“. Vilniaus lopšelio-darželio „Obelėlė“ ir respublikinės ikimokyklinio ugdymo įstaigų darbuotojų asociacijos „Sveikatos želmenėliai“ organizuotoje nuotraukų parodoje „Mes keliaujam po Lietuvą“.

Lopšelyje –darželyje organizuotas renginys skirtas Lietuvos Nepriklausomybės atkūrimo dienai paminėti „Ir kalboje, ir dainoje skamba žodis Lietuva“. Įgyvendinant ketvirčio tikslus, organizuota tradicinės kalendorinės šventės: „ Lašininio ir kanapinio varžytuvės“, „Gurgu, gurgu šį Kaziuko turgų“, vasaros saulėgrįžos šventė, Rasos šventė ir kt.

Priešmokyklinio ugdymo pedagogės Vaida Jokšienė, Vilma Malakauskienė, Jolanta Rubinienė, auklėtojos Daiva Narmontienė, Aldona Daukantienė, Giedrė Sušinskienė, Gitana Grikšienė su ugdytiniais dalyvavo Telšių rajono savivaldybės kultūros centro Užgavėnių personažų kaukių parodoje – konkurse „Užgavieniu muona“.

Organizuotos edukacinės-pažintinės ekskursijos vyresnių ir priešmokyklinių grupių vaikams į „Žvėrinčių, ant „Šatrijos“ kalno, Žemaitijos kaimo muziejų, Džiugo piliakalnį, Biržuvėnų dvarą, „Alka“ muziejų ir t.t.

Atlikta apklausa apie tautinių tradicijų puoselėjimą įstaigoje ir šeimoje.

Tėveliams organizuota daug švenčių, vakaronių grupėse, bei visai lopšelio-darželio bendruomenei skirtas Šeimos šventė - „Po svajonių medžiu, susėskime kartu“.

**Uždavinys įvykdytas visiškai.** Organizuota daug veiklų, įvairių renginių šeimai, kuriose aktyviai dalyvavo tėveliai, kiti šeimos nariai. Bendravome su socialiniais partneriais iš įvairių Telšių rajono ir respublikos ikimokyklinių įstaigų. Dalijomės gerąja darbo patirtimi Lietuvos „Saulučių“ sambūrio Tarptautinėje respublikinėje metodinėje – praktinėje konferencijoje „Pilietiškumo ir bendruomeniškumo aktualumas, ugdymo būdai ir galimybės ikimokyklinėje įstaigoje“ Mažeikiuose. Aktyviai dalyvavome Telšių rajono savivaldybės inicijuotuose renginiuose. Veiklos, kuriose dalyvavo tėvai, socialiniai partneriai pasiekė ne tik planuojamus tikslus, bet ir gerino ikimokyklinės įstaigos įvaizdį.

**II tikslas. Ugdyti bendruomenės tinkamą požiūrį į sveiką gyvenseną, siekti kad ji taptų gyvenimo norma, kurti sveiką ir saugią aplinką.**

**1 uždavinys Skatinti vaikų fizinį aktyvumą, taikant įvairias darbo formas.**

Pasiekti rezultatai:

Metodiniame pasitarime perskaitytas pranešimas „Vaikų fizinio aktyvumo skatinimas per žaidimą“. Pedagogės pasidalijo gerąja darbo patirtimi apie vaikų fizinio aktyvumo skatinimą per žaidimą, apie netradicinių metodų taikymą fiziniam aktyvumui skatinti. Vykdyta fizinio aktyvumo skatinimo stebėsena įvairiose veiklose. Mokytojų taryboje atlikta fizinio aktyvumo skatinimo analizė. Vyko šeimos sporto šventės, sportinės pramogos ir kt. renginiai. Priešmokyklinės grupės lankėsi Žemaitijos odontologijos klinikoje. Organizuotos sporto pramogos, šeimos sporto šventės, akcijos bendruomenei, vaikų piešinių parodos ir kt. Grupėse įgyvendinti sveikatos stiprinimo ir saugojimo projektai.

Dalyvavome respublikinėje akcijoje „Judėjimo savaitė – 2018“.

Atsiliepėme į Vilniaus lopšelio-darželio „Pelenė“ kvietimą ir rytą pradėjome respublikine rytine mankšta „Laikas keltis“.

Ikimokyklinio ugdymo grupių vaikų komanda dalyvavo Lietuvos ikimokyklinio ugdymo įstaigų projekte „Lietuvos mažųjų žaidynės 2018“. Telšių lopšelio-darželio „Saulutė“ komanda tapo nugalėtoja ir dalyvavo finaliniame renginyje Palangoje.

Dalyvavome Lietuvos neformaliojo švietimo centro organizuotame sveikatos ugdymo veiklų konkurse – akcijoje „Sveikatos fiesta 2018“, respublikinėse varžybose „Telšių regbio taurei 2018“.

Priešmokyklinės grupės organizavo įvairias pramogas su Telšių Naujamiesčio mokyklos auklėtiniais, rajono ikimokyklinio ugdymo įstaigų vaikais pvz.: „Sportas - sveikata, kai geras draugas šalia“, „Draugystės popietė“

**Uždavinys įvykdytas visiškai. Taikant įvairias formas bei metodus, vaikams suteikta žinių apie sveiką gyvenseną, saugią aplinką ir fizinio aktyvumo svarbą. Atnaujintas lauko aikštynas naujais įrenginiais. Sudarytos sąlygos vaikų fiziniam aktyvumui. Į veiklas įtraukiama šeima.**

**2 uždavinys** **II. uždavinys. Stiprinti vaikų emocinę sveikatą kasdieninėje veikloje**

**Pasiekti rezultatai:**

Metodiniame pasitarime perskaitytas pranešimas „Ikimokyklinio amžiaus vaikų emocinės sveikatos stiprinimo aspektai“. Pedagogės pasidalijo patirtimi apie vaikų pasitikėjimo savimi ugdymą, pasakojo, kaip sprendžia vaikų emocinius protrūkius grupėje. Vykdyta emocinės sveikatos stiprinimo stebėsena grupėse. Mokytojų tarybos posėdyje nagrinėtos vaikų emocinės sveikatos stiprinimo kasdieninėje veikloje problemos.

Į ugdomąjį procesą integruota programos: „Gyvenimo įgūdžių ugdymo“ programa, „Alkoholio, tabako ir kitų psichiką veikiančių medžiagų vartojimo prevencijos programos“, tarptautinė emocinio ugdymo „Zipio draugai“ programa.

Organizuotos įvairių rūšių pramogos, suteikiančios vaikams džiugių emocijų, šeimos sporto šventės, akcijos bendruomenei, vaikų piešinių parodos ir kt. Atlikta anketinė apklausa apie vaiko adaptaciją lopšelyje. Daug dėmesio skirta tėvų švietimui. Grupėse organizuota tėvų susirinkimai, jiems aktualiomis temomis, kviečiant lektorius.

Dalyvavome respublikinėje akcijoje „Veiksmo savaitė BE PATYČIŲ“, kurią inicijavo emocinės paramos tarnyba „Vaikų linija“. Paruošėme lankstinukus tėvams apie patyčių stabdymą.

Lopšelio-darželio bendruomenė dalyvavo TV3 televizijos ir SEB banko organizuotame paramos projekte “Išsipildymo akcija 2018“. Surinktos lėšos paaukotos „Išsipildymo akcijai“.

**Uždavinys įvykdytas visiškai.** **Taikant įvairias formas ir metodus, vaikams suteikta žinių apie emocinę sveikatą. Bendradarbiaujant su Telšių švietimo centro PPT organizuota paskaitos tėvams apie vaiko emocinę sveikatą, jos stiprinimą. Pedagogai paruošė žodinį ir stendinį pranešimą respublikinei metodinei – praktinei konferencijai „Pedagogo ir ugdytinio emocinė dermė: ugdymo(si) džiaugsmo patirtys“, kurį organizavo Telšių švietimo centras. Pedagogai tobulino profesines ir specialiąsias žinias apie smurto prevenciją ikimokyklinio ugdymo įstaigoje.**

**3. Kontroliuojančių institucijų ar išorės audito tarnybos atlikti patikrinimai (išvadų apibendrinimas ir įvykdytos priemonės)**

3.1. Nacionalinio visuomenės sveikatos centro prie sveikatos apsaugos ministerijos Telšių departamento patikrinimas 2018-03-08.

Patikrinimo išvada: Telšių lopšelyje-darželyje „Saulutė“ ikimokyklinio ugdymo veikla vykdoma pažeidžiant Lietuvos higienos normos HN 75:2016 „Ikimokyklinio ir priešmokyklinio ugdymo programų bendrieji sveikatos saugos reikalavimai“ 71 punkto ir 5.9 papunkčio reikalavimus.

3.2. Grįžtamoji visuomenės sveikatos saugos kontrolė 2018-07-05.

Patikrinimo išvada: 2018m. kovo 8 d. patikrinimo metu nustatyti Lietuvos higienos normos NH 75:2016 „Ikimokyklinio ir priešmokyklinio ugdymo programų bendrieji sveikatos saugos reikalavimai“, patvirtintos Lietuvos Respublikos apsaugos ministro 2010m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, 5.9, 71 punktų pažeidimai pašalinti.

3.3. Telšių rajono savivaldybės administracijos švietimo ir sporto skyrius 2018-10-02.

Patikrinimo išvados. Lopšelyje-darželyje sutvarkyti aikštynai, pašalinti nesaugūs įrenginiai. Vaikai turi galimybę žaisti krepšinį, futbolą. Priėmimo kambariuose pateikta visa reikalinga informacija tėvams. Stendai estetiški.

**4.Problemos (**sąlygotos vidaus ir išorės faktorių)

4.1. Finansavimo stoka ūkio reikmėms, trūksta lėšų šiuolaikinėms išmaniosioms technologijoms įsigyti.

4.2. Neestetiška lopšelio-darželio pastato išorė – sutrūkinėjusios sienos, fasadui reikalingas apšiltinimas ir remontas. Trūksta remonto „B“ korpuso vidinėms erdvėms: 1 grupei, salei, koridoriui, buvusiai skalbyklai.

Direktoriaus pavaduotoja ugdymui, Laimutė Papartienė

laikinai atliekanti direktoriaus funkcijas

|  |  |  |  |  |  |
| --- | --- | --- | --- | --- | --- |
|  |  |  |  |  |  |